यहोवा परमेश्वरले आफ्नो भविष्यसूचक सन्देश सुनाउन आफ्ना सेवकहरूलाई प्रयोग गर्दै आउनुभएको छ। तर यस्ता सन्देशलाई मानिसहरूले मनपराएका छैनन्‌ बरु उल्टो परमेश्वरका सेवकहरूको खेदो गरेका छन्‌। यस प्रकारको सन्देश सुनाउनेहरूमा यूसुफ पहिलो व्यक्ति थिएनन्‌, न त अन्तिम नै थिए। सबैभन्दा महान्‌ सन्देशवाहक त येशू हुनुहुन्छ। उहाँले आफ्ना चेलाहरूलाई यसो भन्नुभयो: “यदि तिनीहरूले मेरो खेदो गरेका छन्‌ भने तिमीहरूको पनि खेदो गर्नेछन्‌।” (यूहन्ना १५:२०) जवान यूसुफले देखाएको विश्वास र साहसबाट सबै उमेरका ख्रीष्टियनहरूले पाठ सिक्न सक्छन्‌।
